  Виталий Пронин Татьяна Васильев5-тӥ южтолэзе 60 арес тырмонзэ пусйиз Кияса ёрос администрацилэн йырызлэн воштӥсез, «Удмурт Кенеш» огазеяськонлэн Кияса ёросысь ёзэныз кивалтӥсь Тамара Васильева. Тамара Егоровна вордскемын но быдэ вуэмын Кияса ёросысь Вужгуртын. Семьязы бадӟым вылэм, 7 нылпи пӧлысь со бадӟымез. Анай-атайзы вань пиналъёссэс визьноданы быгатӥзы. Куд-ог эшъёсыз палэнэ улыны кошкизы, сьӧрлось шудзэс шедьтӥзы, нош Тамара Егоровна Кияса ёроссэ мукетыныз ӧз вошты. Капчи мылкыдо кышномурт тэк пуконэз уг тоды: эшъёссэ но сьӧраз валтоз, егитъёслы но тэк пукыны маза уз сёты. Арлы быдэ пыриське шаерысьтымы гурт спортсменъёслэн шудонъёсазы, кивалтӥсьёс пӧлын вормонъёс но басьтыны удалтэ. Кивалтон удысын ужась кышномуртлэн ваньмон дырыз туж ӧжыт ке но, сое со пайдаё ортчытыны тырше. Нылпиоссэ но внучкаоссэ ческыт пӧраськемен куноятэ. Чидатэк вите тулыслэсь вуэмзэ, туж гажа музъем ужез, бакчаяз бугыръяське, чебер сяськаосыз котырын берга. Эшшо яратэ на вениканы, нюлэстӥ ветлыкуз но веник керттыкуз котьку кырӟа. Теги: ечкыласьком  